**Број**: 931/23

**Датум**: 28.12.2023. године

На основу члана 64. став (1) тачка б) и члана 70. ставoви (1), (2), (3) и (6) Закона о јавним набавкама Босне и Херцеговине (“Службени гласник БиХ“, број 39/14 и 59/22), проведеног конкурентског захтјева за доставу понуда, на Препоруку Комисије за јавну набавку, број 930.1/23 од 28.12.2023. године, у предмету набавка роба: Набавка прехрамбених производа-Оквирни споразум директор доноси:

**О Д Л У К У**

**о избору најповољнијег понуђача**

Члан 1.

Прихвата се Препорука Комисије за јавну набавку, број 930.1/23 од 28.12.2023. године и Уговор о набавци роба – Оквирни споразум – „Набавка прехрамбених производа“, се додјељује најповољнијем изабраном понуђачу „Адриа“ д.о.о. Вишеград, Гаврила Принципа бб, Понуда број 438/23 од 26.12.2023. године на износ од 49.987,67 КМ, без урачунате вриједности ПДВ-а.

Члан 2.

Важећи оквирни споразум за набавку прехрамбених производа на снази је до 10.01.2024. године, како је наведено у тачки 2.6.1. из тендерске документације, те ће се оквирни споразум са изабраним понуђачем „Адриа“ д.о.о. Вишеград, закључити након престанка важења постојећег.

Члан 3.

Ова Одлука објавиће се на web – страници општине Вишеград истовремено са упућивањем понуђачима који су учествовали у поступку јавне набавке, сходно члану 70. став (6) Закона о јавним набавкама БиХ, а након закључења уговора са изабраним понуђачем објавиће се обавјештење о додјели уговора на порталу јавних набавки.

Члан 4.

Ова Одлука ступа на снагу даном доношења и доставља се понуђачу који је учествовао у поступку јавне набавке, сходно члану 71. став (2) Закона о јавним набавкама Босне и Херцеговине.

**О б р а з л о ж е њ е**

Комисија за јавну набавку Установе, именована Рјешењем директора број 864/23, од 08.12.2023. године, поднијела је директору Установе Извјештај о раду са Препоруком за додјелу Уговора, број 930.1/23, од 28.12. 2023. године, у предмету набавке робе: Набавка прехрамбених производа. Уговорни орган је дана 08.12.2023. године, објавио Обавјештење о набавци, број 1154-7-1-3-3-2/23, на сајту ејн.ба, као и на интернет адреси општине Вишеград и у Службеном гласнику БиХ број 84/23, дана 15.12.2023. год. број Обавјештења о набавци SI-48625-23, са могућношћу одржавања е-аукције.

Уговорни орган је објавио тендерску документацију истовремено са објавом обавјештења о јавној набавци у систему „Е-набавке“ у складу са чланом 55. ЗЈН БиХ. Са портала јавних набавки тендерску документацију је преузело 6 (шест) понуђача.

Поступак јавне набавке је проведен путем конкурентског захтјева за достављање понуда, гдје је критеријум за додјелу уговора био најнижа цијена. Процијењена вриједност јавне набавке, без ПДВ-а, износи 49.999, 00 КМ. Уговорни орган је предвидио закључење Оквирног споразума на период од 12 (дванаест) мјесеци од обостраног потписивања Оквирног споразума.

Тачком 1.3.6. Тендерске документације и тачком IV 5. Обавјештења о јавној набавци, Уговорни орган је предвидио **е-аукцију** за предметну набавку.

У поступку по Извјештају је утврђено да је Комисија благовремено и правилно извршила отварање и оцјену приспјеле понуде, о чему је сачинила одговарајуће записнике и Извјештај.

За предметну набавку достављена је 1 (једна) понуда коју је Комисија нумерисала под редним бројем 1. и то:

1. ***„Адриа“ д.о.о. Вишеград, Гаврила Принципа бб, 73240 Вишеград, протоколисана под редним бројем 926/23, дана 27.12.2023. године, Понуда број: 438/23 од 26.12.2023. године. Укупна цијена Понуде у износу од 49.987,67 КМ без ПДВ-а. Понуђач у својој Понуди није исказао попуст.***

Понуда је достављена у законски прописаном року и уредно је упакована.

Након детаљне анализе Понуде, Комисија уговорног органа утврдила је да је понуђач под редним бројем 1. „Адриа“ д.о.о. Вишеград, доставио сва документа која су тражена Тендерском документацијом, те га прогласио квалификованим за предметну набавку.

Имајући у виду да је у поступку предметне набавке запримљена једна понуда, е-аукција предвиђена тачком 1.3.6. Тендерске документације и тачком IV 5. Обавјештења о јавној набавци, није проведена, обзиром да по члану 3. став (3) Правилника о е-аукцији, у случају пријема једне прихватљиве понуде, е-аукција се не може заказати, него се поступак јавне набавке окончава у складу са чланом 69. Закона о јавним набавкама БиХ.

На основу горе наведеног и критеријума за додјелу Уговора - најнижа цијена, Комисија за јавне набавке препоручила је директору Установе да се Уговор за јавну набавку робе - Оквирни споразум - „Набавка прехрамбених производа“ закључи са понуђачем „Адриа“ д.о.о. Вишеград, по јединичним цијенама из Понуде, број: 438/23, од 26.12.2023. године, а до маскималног износа Оквирног споразума до 49.999, 00 КМ без ПДВ-а. Укупан збир јединичних цијена из Понуде износи 49.987, 67 КМ.

У постпку доношења Одлуке, посебно су цијењене чињенице да је Комисија правилно и потпуно, извршила оцјену квалификованости понуђача, у складу са критеријумима из Тендерске документације и правилима конкурентског захтјева за достављање понуда.

Наиме, у поступку је оцијењено да је Комисија у свему правилно поступила, те да је избор најбоље оцијењеног понуђача извршен у складу са Законом и Тендерском документацијом. Из наведених разлога, примјеном члана 70. став (1) и (3) Закона о јавним набавкама БиХ („Службени гласник БиХ“ , број 39/14 и 59/22) одлучено је као у диспозитиву Одлуке.

**ПОУКА О ПРАВНОМ ЛИЈЕКУ**: Против ове Одлуке може се изјавити жалба најкасније у року од 5 (пет) дана рачунајући од дана доствљања ове Одлуке, на начин и у роковима прописаним чланом 99. и чланом 101. став (5) Закона о јавним набавкама Босне и Херцеговине. Жалба се доставља у писаној форми директно, електронским путем ако је електронско средство дефинисано као начин комуникације у тендерској документацији или препорученом поштанском пошиљком.

**директор**

др Данка Митровић

**Доставити**:

1. Понуђачу,
2. а/а